**rupere în fluturi**

*Ursu Marian Florentin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ai felul tău sublim de-a fi

câteodată ţii mâinile încrucişate peste gânduri

alteori mâna dreaptă o treci prin

alte începuturi

cel mai mult îmi placi când te încovoi

şi prinzi în palme

finalul zdrenţuit al ultimelor ploi

uneori îmi risipeşti toţi norii de pe frunte

şi umbra mea o mângâi pe un scaun gol

ori pe un drum de munte

eu eram într-o piatră rece

lângă fântână,

strigând

-Hai, vino odată şi ia-mă de mână,

ţărână,

-Cerule, vino mai aproape din absoluturi

înghite-mă adânc,

şi rupe-te în fluturi